1Sitarruhna ia tee karrempunanmi doi' la diben padanta' tomatappa' kaasi-asi jio tana Yudea la mipugauk susi to mangka kuajaran tomatappa' jio tana Galatia.
2Ianna dete' omi allo Aha', pada la misarakki to doi' la mipangben situru' assele'mi, miannai jio bolami, danggi' naratupa' mati' mimane' la nnangahhi.
3Na ia ke ratumo' mati', la kusuai to tomipileimo, namale mbawai joo doi' de' kota Yerusalem. La miben sura' mpangpetandanni tuu lako tau, napasibawai joo doi' pangtulungan, anna male mbawai de' kota Yerusalem.
4Nadikitapa kumua parallura'ka male, kumane' male sola tuu lako tau.
5La malena' mati' ssikitan kamu' apa la liupa' jolo jio tana Makedonia, nasaba' kuakkattai la nnola jio.
6Mbai la torropa' iti' sola kamu' masai-sai ke wattu macakke'. Mangkai joo, ke wa'dingngi, mitulungna' kupatarruh kalingkanku' umbo-umbo to kunii la male.
7Te'da kumale mati' kulaleppang bangra cingga'tu', apa ia ke napuelohhi Puang la torrona' masai ssolan kamu'.
8La inde' unapa' kota Efesus, namane' pangramean Pentakosta,
9sanga den wattu melo inde' kunii njama jaman makkeguna, moi nabuda tau nnewalina'.
10Ianna ratu Timotius mati', tarima meloi anna masannang torro sola kamu', nasaba' susi bang una aku' mpangjaman Puang Allataala.
11Danggi' lalo miden ngkita sere'i. Tulungngi nawa'ding mpatarruh kalingkanna nasalama' pole, sanga kutajanni sola padanta' tomatappa' inde'.
12Ia to padanta' tomatappa' Apolos tuli kukuanmo namale mati' sola ba'tu pira-pira padanta' tomatappa' ssitammuan kamu', apa te'dapa nasadia la ratu tee too. Apa moi nasusi joo, ianna den wattunna, la male una ia mati'.
13La majaga kamu', mituru' tarruhhi to pangngajaran tongan. Barani kamu' mipamawatang tooi to kamatapparanmi.
14Na sininna apa mipugauk, la mipugaukki sanga kasipakamojatan.
15Ee, tomala'bihku' sola ngasan! Tantu miissen to repokkona Stefanas. Iamo tuu lako tau to pamula matappa' jio tana Akhaya, namaringngan penawanna ntulung umma'-Na Puang Allataala.
16Meta'da tongan-tonganna' lako kamu', mituru'i to tosusi joo, sola tolaen to pada-pada mangjama ntulung tomatappa'.
17Kupumasannang to karatuanna Stefanas, Fortunatus na Akaikus. Susi to kumua ia to karatuanna kamu' to rratuina', nasaba' gaja kukamali' kamu'.
18Mangkamo' napamario, susi too kamu' mangka napamasannang. Iamo joo sipato' dikasiri' to tosusi joo.
19Massallang ngasankan lako kamu' to jamaa inde' propinsi Asia Biccu'. Akwila na Priskila sola jamaa to sirempun jio bolana gaja sannangngi massallang lako padanna tomatappa' iti'.
20Ia ngasan to padanta' tomatappa' inde' kusolan massallang todai lako kamu'. Sisalama' kamu' misikamasean too, susi taun-Na tongan Puang Allataala.
21Kurangngannipa ntee passallang to aku' nnuki'i. Sallangku' Paulus.
22Ia to tocia' mpakamoja' Puang, ake'mo ditampakki ropu! Maranata, battuananna ratumiki' Puang!
23Dennaa upa' nabarakka'i kamu' Puang Isa!
24Kupakamoja' kamu', sininna taun-Na Puang Isa Almaseh. Padamo jolo' too. Sallangki' mati', Paulus.
bug_Latn bug_Latn bug_Latn srd_Latn bug_Latn bug_Latn bug_Latn ind_Latn bug_Latn bug_Latn bug_Latn bug_Latn min_Latn bug_Latn bug_Latn bug_Latn mri_Latn dyu_Latn bug_Latn bug_Latn bug_Latn mri_Latn jav_Latn bug_Latn